3. 6. 92 De Europæiske Fællesskabers Tidende Nr. L 151/1 (Retsakter hvis offentliggørelse er obligatorisk) RÅDETS FORORDNING (EØF) Nr. 1431/92 af 26. maj 1992 om midlertidig suspension af de autonome satser i Den Fælles Toldtarif for visse ' landbrugsvarer RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 28, under -henvisning til forslag fra Kommissionen, og ud fra følgende betragtninger : Der er for tiden utilstrækkelig eller ingen produktion i Fællesskabet af de i denne forordning omhandlede varer, og producenterne kan således ikke dække behovet inden for de forbrugende industrier i Fællesskabet ; det er i Fællesskabets interesse i visse tilfælde at gennem- føre en fuldstændig suspension af satserne i Den Fælles Toldtarif og i andre tilfælde kun delvis at suspendere disse satser på grund af en eksisterende fællesskabsproduktion ; på grund af vanskelighederne ved i nærmeste fremtid nøje at vurdere udviklingen i den økonomiske situation inden for de berørte sektorer bør disse suspensionsforanstalt- ninger kun være af midlertidig karakter, idet deres gyldighedsperiode fastsættes under hensyntagen til fælles- skabsproduktionens interesser — UDSTEDT FØLGENDE FORORDNING : Artikel I De autonome satser i Den Fælles Toldtarif for de varer, der er anført i bilaget, suspenderes til den ud for hver af disse varer angivne størrelse. Disse suspensioner gælder — fra 1. juli til 31. december 1992 for de i tabel I anførte varer — fra 1. juli 1992 til 30. juni 1993 for de i tabel II anførte varer. ” Artikel 2 Denne forordning træder i kraft den 1. juli 1992. [ Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 26. maj 1992. På Rådets vegne Carlos BORREGO Formand